ಮಹಿಳಾ ಕ್ರಿಕೆಟ್: ಶಫಾಲಿ ಪದಾರ್ಪಣೆ ದಾಖಲೆ ಬ್ರಿಸ್ಟಲ್: ಭಾರತ ಮಹಿಳಾ ತಂಡದ ಆರಂಭಿಕ ಆಟಗಾರ್ತಿ ಶಫಾಲಿ ವರ್ಮಾ ಅವರು ಅಂತರರಾಷ್ಟ್ರೀಯ ಕ್ರಿಕೆಟ್ನ ಎಲ್ಲ ಮಾದರಿಗಳಿಗೆ ಪದಾರ್ಪಣೆ ಮಾಡಿದ ದೇಶದ ಅತಿ ಕಿರಿಯ ಕ್ರಿಕೆಟ್ ಪಟು ಎನಿಸಿಕೊಂಡಿದ್ದಾರೆ. ಇಂಗ್ಲೆಂಡ್ ತಂಡದ ಎದುರು ಭಾನುವಾರ ಇಲ್ಲಿ ನಡೆದ ಮೊದಲ ಏಕದಿನ ಪಂದ್ಯದಲ್ಲಿ ಕಣಕ್ಕಿಳಿಯುವ ಮೂಲಕ ಅವರು ಈ ಶ್ರೇಯಕ್ಕೆ ಪಾತ್ರರಾದರು. ಮೂರೂ ಮಾದರಿಯ ಪಂದ್ಯಗಳಿಗೆ ಪದಾರ್ಪಣೆ ಮಾಡಿದ ವಿಶ್ವದ ಐದನೇ ಅತಿ ಕಿರಿಯ ಪಟು ಎಂಬ ಹಿರಿಮೆ ಅವರದು. ಅವರ ವಯಸ್ಸು ಈಗ 17 ವರ್ಷ 150 ದಿನಗಳು. ಈ ಪಟ್ಟಿಯಲ್ಲಿ ಅಫ್ಘಾನಿಸ್ತಾನ ಮುಜೀಬುರ್ ರೆಹಮಾನ್ ಮೊದಲ ಸ್ಥಾನದಲ್ಲಿದ್ದಾರೆ. ಈ ಪಂದ್ಯದಲ್ಲಿ ಶಫಾಲಿ 14 ಎಸೆತಗಳಲ್ಲಿ 15 ರನ್ ಗಳಿಸಿ ಕ್ಯಾಥರೀನ್ ಬ್ರಂಟ್ ಬೌಲಿಂಗ್ನಲ್ಲಿ ಔಟಾದರು.